Sign in / Join Tuesday, November 9, 2021 ikteb hawn… Fittex Zinedine Zidane m'għandu l-ebda interess li jsir il-coach il-ġdid ta' Manchester United Minn talk.mt November 8, 2021 talk.mt Jidher li Zinedine Zidane m'għandu l-ebda interess li jsir il-coach il-ġdid ta' Manchester United. Il-pressjoni reġgħet żdiedet fuq il-manager attwali tar-Red Devils Ole Gunnar Solskjaer wara t-telfa tas-Sibt 2-0 f'darhom kontra Manchester City fil-Premier League. Antonio Conte kien marbut b'mod qawwi mal-pożizzjoni lejn l-aħħar tax-xahar li għadda, iżda t-Taljan minn dakinhar inħatar manager il-ġdid ta' Tottenham Hotspur. Zidane għadu jissemma bħala sostitut possibbli għal Solskjaer, bil-Franċiż bħalissa huwa free agent, u ma ħax rwol ieħor minn meta ħalla lil Real Madrid aktar kmieni din is-sena. Madankollu, ikun 'kważi impossibbli' li l-coach ta' 49 sena jaċċetta l-kariga, hekk kif qed jistenna li l-impjieg ta' coach tat-team nazzjonali ta' Franza jsir disponibbli. Zidane jista' jitħajjar lura fit-tmexxija tal-club iżda jkun irid jingħaqad ma' team bi 'proġett ċar u rebbieħ' aktar milli club fi tranżizzjoni. Huwa mifhum li l-manager ta' Leicester City Brendan Rodgers laħaq ftehim verbali mar-Red Devils biex isir is-sostitut ta' Solskjaer f'Old Trafford. Artiklu preċedenti Real Madrid lesti jbiegħu sitt players f'Jannar Artiklu li jmiss Barcelona jridu jiffirmaw lil Marcelo Brozovic